OL-kongen Michael Phelps satte ny historisk rekord
Michael Phelps hadde en solid heltestatus allerede før OL i London startet, men underveis i lekene har han sørget for å sette ettertrykkelige spor etter seg i historiebøkene.Michael Phelps hadde svømt. Inn til seier. OL-gull. Nok en gang.Duellen mellom ham om Ryan Lochte har vært en av de olympiske lekers mest spennende, men i dag hadde ikke Phelps' lagkamerat og arge konkurrent mye å stille opp med mot mannen med superkreftene. 1.54,27 var tiden som sto igjen på lystavlen da Phelps slo inn på 200 meter medley, og selv om det ikke var rekordtid, var det 63 hundredeler nok til å slå Lochte og sikre gullet. Laszlo Csech fra Ungarn tok bronsen.Phelps svømmer sitt aller siste OL, men har blitt en levende legende. 27-åringen har 20 olympiske medaljer etter kveldens øvelse, og er med det den mestvinnende olympieren gjennom tidene. Den rekorden slo han for noen dager siden, da han tok medalje nummer 19, noe som gjør at han har én mer enn den sovjetiske turneren Larissa Latynina.Åtte av amerikanerens gullmedaljer ble tatt i ett og samme OL, i Beijing i 2008. I London har han tatt sølv både på 200 meter butterfly og 4 x 100 meter, mens han også sikret gull med USA på 4 x 200 meter. Etter OL i London er karrieren over for Phelps. Han har uttalt at når han først legger opp, kommer han ikke tilbake, og fortalte videre følgende da han var gjest i programmet 60 Minutes: - Jeg vil ut og se hvordan verden ser ut. Jeg har vært overalt, men bare i forbindelse med konkurranser. Nå vil jeg gjøre det jeg har lyst til.
Svømmekongen Michael Phelps ble ikveld den første herresvømmeren noensinne til å ta gull i samme øvelse i tre OL på rad.